На пустуючай тэрыторыі пры ўездзе ў горад з боку вёскі Букіно высаджвалі саджанцы дрэў работнікі райвыканкама, райсавета дэпутатаў і іншыя. Тут разам з усімі працаваў старшыня райвыканкама Аляксандр Бутараў. Мы папрасілі яго падзяліцца сваімі ўражаннямі. Кіраўнік раёна адзначыў, што рэспубліканскі суботнік — гэта важнае масавае мерапрыемства па навядзенні парадку. Ён выказаў задаволенасць, што ўсе працоўныя калектывы актыўна адгукнуліся на гэтую карысную справу. Аляксандр Бутараў дадаў, што на тэрыторыі, дзе яны працуюць, плануецца абсталяваць зону для адпачынку: разбіць невялікі сквер, уладкаваць дарожкі, усталяваць лаўкі.